Spočiatku sa zisťuje slabosť a atrofia drobných svalov rúk, potom atrofia svalov predlaktia a ramenných kostí. Prítomné bývajú spastické prejavy, príznaky postihnutia pyramídových dráh a zvýšené šľachové reflexy na dolných končatinách. Časté sú parestézie, pocity chladu a svalové zášklby na dolných končatinách. Choroba má progresívny priebeh. Pri postihnutí atrofiou krčných a tvárových svalov sa stráca schopnosť dvíhať hlavu, mizne mimika, neskôr sa dostavuje dysfágia a poruchy močenia. Názov bol odvodený od mena francúzskeho klinika Jeana Martina Charcotta (1825 – 1893).
myatrofická laterálna skleróza: degeneratívne postihnutie centrálnych a periférnych neurónov s príznakmi svalových obŕn
Kadlec, O. et al.: Encyklopédia medicíny. I. Bratislava: Asklepios 1993.
sclerosis (is, f.) lateralis amyotrophica